Die Pos | TroetelPos | Gene die oorsaak vir meer mannetjies
Gene die oorsaak vir meer mannetjies
14 July 2017 l Justin Steyn l Views: 309 l 7 months ago
Dit is weens 'n genetiese ongelykheid dat daar meer mannetjie- as wyfiegemmerkatte is. Foto: Petcha.com
Gemmerkatte is nie moeilik om te vind nie, maar wat vir katliefhebbers wel uitdagend is, is om gemmerwyfies te kry.
Die Pos het ook kop gekrap toe ons uitvind van hierdie rare, maar interessante ontdekking en het die antwoord gaan naslaan.
Gemmerkatte is nie 'n soort kat nie, maar slegs die kleur van die kat se pels. In die meeste gevalle is gemmerkleurige katte huishoudelike kort- of langhaarkatte en kan net as gemmerkleurig geklassifiseer word as gemmer of oranje hul primêre kleur is.
Gene is die rede waarom daar meer gemmermannetjies as wyfies is. Die sogenaamde "gemmer geen" word op die kat se x-chromosome gevind. Die wyfies het twee x-chromosome, terwyl mannetjies net een het, soos in die geval van mense en het dus twee kopieë van hierdie geen nodig om gemmerkleurige nageslagte te ontwikkel.
Dus beteken dit dat daar gewoonlik drie gemmerkleurige mannetjies teenoor een wyfie in 'n werpsel is. Indien die wyfie- en mannetjiekat gemmerkleurig is, sal die hele werpsel dus ook gemmerkatte wees. — Bronne: paws-and effect.com, qoura.com en theguardian.com